

Langusova ulica 4, 1535 Ljubljana T: 01 478 80 00

F: 01 478 81 39

E: gp.mzi@gov.si

[www.mzi.gov.si](http://www.mzi.gov.si)

|  |  |
| --- | --- |
| Številka: 007-19/2022/19 | |
| Ljubljana, 3.2.2022 | |
| EVA 2021-2430-0007 | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| ZADEVA: Uredba o koncesiji za graditev žičniške naprave Zadnji Vogel – predlog za obravnavo | | | |
| 1. Predlog sklepov vlade: | | | |
| Na podlagi drugega odstavka 26. člena Zakona o žičniških napravah za prevoz oseb (Uradni list RS, št. 126/03, 56/13, 33/14 in 200/20) je Vlada Republike Slovenije na \_\_\_ seji dne \_\_\_\_\_\_\_ pod točko dnevnega reda sprejela naslednji  **S K L E P:**  Vlada Republike Slovenije je izdala Uredbo o koncesiji za graditev žičniške naprave Zadnji Vogel in jo objavi v Uradnem listu Republike Slovenije.  mag. Janja Garvas Hočevar  v. d. generalnega sekretarja  Prejmejo:   * Ministrstvo za infrastrukturo * Služba Vlade Republike Slovenije za zakonodajo * Urad Vlade Republike Slovenije za komuniciranje | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov: /** | | | |
|  | | | |
| **3.a Osebe, odgovorne za strokovno pripravo in usklajenost gradiva:** | | | |
| * Jernej Vrtovec, minister; * Monika Pintar Mesarič, generalna direktorica Direktorata za kopenski promet | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| **4. Predstavniki vlade, ki bodo sodelovali pri delu državnega zbora:** | | | |
| 5. Kratek povzetek gradiva: Na podlagi 20. člena Zakona o žičniških napravah za prevoz oseb (Uradni list RS, št. 126/03, 56/13, 33/14 in 200/20; v nadaljnjem besedilu: ZŽNPO) mora investitor za graditev žičniške naprave pridobiti koncesijo za graditev, s katero pridobi pravico zgraditi in obratovati z žičniško napravo skladno s koncesijskim aktom in koncesijsko pogodbo. Na podlagi 28. člena ZŽNPO se brez objave javnega razpisa podeli koncesija za gradnjo žičniške naprave. V predmetnem primeru gre za nadomestno gradnjo žičniških naprav, zato se podeli koncesija brez razpisa koncesionarju že obstoječih žičniških naprav.  Uredba začne veljati naslednji dan po objavi, ker je potrebno postopke za izdajo koncesije skupaj z odločbo in pogodbo sprejeti v najkrajšem možem času. MGRT je objavil Javni razpis za vlaganja v kakovostno in trajnostno preoblikovanje slovenskega turizma za krepitev njegove odpornosti kjer je okvirna skupna višina sredstev, ki so na razpolago v višini 48.823.529,41 EUR. Rok za oddajo vlog je 10.2.2022. Ker so ta sredstva namenjena predvsem za nadgradnjo in prestrukturiranje gorskih centrov in s tem povezanih žičniških naprav je potrebno v tem roku izdati koncesijske akte in odločbe ter s koncesionarji skleniti pogodbe. V predmetnem primeru gre za nadomestne gradnje, ker stare žičniške naprave upravljavec nadomešča z novimi bolj varnimi napravami in želi pridobiti sredstva na javnem razpisu, zato predlagamo, da začne uredba veljati že naslednji dan po objavi. Podjetje Žičnice Vogel bo torej svojo ponudbo tako v zimski kot tudi poletni sezoni obogatilo z novo najsodobnejšo krožno-kabinsko žičnico, ki bo nadomestila skoraj štiri desetletja staro dvosedežnico Zadnji Vogel. | | | |
| 6. Presoja posledic za: | | | |
| a) | javnofinančna sredstva nad 40.000 EUR v tekočem in naslednjih treh letih | | NE |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |
| 7.a Predstavitev ocene finančnih posledic nad 40.000 EUR:  / | | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| I. Ocena finančnih posledic, ki niso načrtovane v sprejetem proračunu | | | | | | | | |
|  | | Tekoče leto (t) | | t + 1 | t + 2 | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | - | | - | - | | | - |
| Predvideno povečanje (+) ali zmanjšanje (**–**) prihodkov občinskih proračunov | | - | | - | - | | | - |
| Predvideno povečanje (+) ali zmanjšanje (**–**) odhodkov državnega proračuna | | - | | - | - | | | - |
| Predvideno povečanje (+) ali zmanjšanje (**–**) odhodkov občinskih proračunov | | - | | - | - | | | - |
| Predvideno povečanje (+) ali zmanjšanje (**–**) obveznosti za druga javnofinančna sredstva | | - | | - | - | | | - |
| II. Finančne posledice za državni proračun | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
| - | - | | - | | - | | |  |
|  |  | |  | |  | | |  |
| SKUPAJ | | | | | **-** | | | - |
| II.b Manjkajoče pravice porabe bodo zagotovljene s prerazporeditvijo: | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
| - | - | | - | | - | | | - |
|  | | | | | | | | |
| SKUPAJ | | | | | - | | | - |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | |
| Novi prihodki | | | Znesek za tekoče leto (t) | | | Znesek za t + 1 | | |
| - | | | - | | | - | | |
|  | | |  | | |  | | |
|  | | |  | | |  | | |
| SKUPAJ | | | - | | | - | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   **Preklic veljavnosti Odloka nima posledic za državni proračun.**  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | |
| 7.b Predstavitev ocene finančnih posledic pod 40.000 EUR:  Gradivo nima finančnih posledic. | | | | | | | | |
| **8. Predstavitev sodelovanja z združenji občin:** | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: DA/**NE** * Združenju občin Slovenije ZOS: DA/**NE** * Združenju mestnih občin Slovenije ZMOS: DA/**NE**   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani.  Gradivo ne posega v pristojnosti občin. | | | | | | | | |
| **9. Predstavitev sodelovanja javnosti:** | | | | | | | | |
| Gradivo je bilo predhodno objavljeno na spletni strani predlagatelja: | | | | | | | NE | |
|  | | | | | | | | |
| (Če je odgovor DA, navedite:  Datum objave: ………  V razpravo so bili vključeni:   * nevladne organizacije, * predstavniki zainteresirane javnosti, * predstavniki strokovne javnosti, * občine in združenja občin ali pa navedite, da se gradivo ne nanaša nanje.   Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):  Upoštevani so bili:   * v celoti, * večinoma, * delno, * niso bili upoštevani.   Bistvena mnenja, predlogi in pripombe, ki niso bili upoštevani, ter razlogi za neupoštevanje:  Poročilo je bilo dano ……………..  Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | / | |
| **11. Gradivo je uvrščeno v delovni program vlade:** | | | | | | | / | |
| Blaž Košorok  DRŽAVNI SEKRETAR | | | | | | | | |

Priloga:

- predlog Sklepa Vlade Republike Slovenije

- predlog Uredbe o koncesiji za graditev žičniške naprave Zadnji Vogel z obrazložitvijo

**PREDLOG SKLEPA**

EVA: 2022-2430-0007

Številka:

Datum:

Na podlagi drugega odstavka 26. člena Zakona o žičniških napravah za prevoz oseb (Uradni list RS, št. 126/03, 56/13, 33/14 in 200/20) je Vlada Republike Slovenije na \_\_\_ seji dne \_\_\_\_\_\_\_ pod točko dnevnega reda sprejela naslednji

**S K L E P:**

Vlada Republike Slovenije je izdala Uredbo o koncesiji za graditev žičniške naprave Zadnji Vogel in jo objavi v Uradnem listu Republike Slovenije.

mag. Janja Garvas Hočevar

v. d. generalnega sekretarja

Sklep prejmejo:

* Ministrstvo za infrastrukturo
* Služba Vlade Republike Slovenije za zakonodajo
* Urad Vlade Republike Slovenije za komuniciranje

**PREDLOG UREDBE**

Na podlagi drugega odstavka 26. člena Zakona o žičniških napravah za prevoz oseb (Uradni list RS, št. 126/03, 56/13, 33/14 in 200/20) Vlada Republike Slovenije izdaja

**UREDBO**

**o koncesiji za graditev žičniške naprave Zadnji Vogel**

1. člen

(vsebina koncesije)

Ta uredba je koncesijski akt, na podlagi katerega Vlada Republike Slovenije (v nadaljnjem besedilu: vlada) podeli koncesijo za graditev nove krožno kabinske žičniške naprave Zadnji Vogel (v nadaljnjem besedilu: koncesija), predvidoma na zemljiščih parc. št. 1842/19 in 1842/49, vse k. o. 2198 Studor.

1. člen

(vsebina vloge)

Vloga za pridobitev koncesije obsega:

1. navedbo organa, ki se mu pošilja vloga;

2. zadevo;

3. zahtevek ali predlog;

4. navedbo morebitnega zastopnika ali pooblaščenca;

5. podjetje ali ime vlagatelja, prebivališče oziroma sedež vlagatelja ali njegovega zastopnika ali pooblaščenca;

6. navedbo predvidene lokacije žičniške naprave;

7. navedbo tehničnih značilnosti žičniške naprave in njene zmogljivosti;

8. namen uporabe in način obratovanja žičniške naprave;

9. podatke v zvezi z ureditvijo smučarskih prog ali drugih rekreacijskih oziroma turističnih površin ali objektov, vključno z njihovimi pomožnimi objekti in napravami (na primer naprave za zasneževanje in podobno);

10. podatke glede zagotavljanja varnosti pred snežnimi plazovi;

11. izračun usklajenosti zmogljivosti žičniške naprave s prepustnostjo pripadajočih smučarskih prog,

12. investicijski načrt za gradnjo.

1. člen

(pogoji za koncesionarja)

Koncesionar mora izpolnjevati naslednje pogoje:

* ima poravnane vse davke, prispevke in druge obvezne dajatve;
* ni v postopku prisilne poravnave, stečaja ali likvidacije;
* je finančno in poslovno sposoben;
* ima veljavno registracijo za opravljanje žičniške dejavnosti in
* ima usposobljeno osebje in zadostne tehnične zmogljivosti za opravljanje koncesije.

1. člen

(gradbeno dovoljenje za žičniško napravo)

Koncesionar na podlagi podeljene koncesije pridobi gradbeno dovoljenje za žičniško napravo in po pridobitvi gradbenega dovoljenja z njo obratuje.

1. člen

(odločba o podelitvi koncesije)

(1) Na podlagi drugega odstavka 28. člena Zakona o žičniških napravah za prevoz oseb (Uradni list RS, št. 126/03, 56/13, 33/14 in 200/20; v nadaljnjem besedilu: zakon) se koncesija podeli brez javnega razpisa.

(2) Koncesija iz prejšnjega odstavka se podeli na podlagi vloge upravičenca iz prvega odstavka 29. člena zakona z upravno odločbo, ki jo izda vlada.

1. člen

(koncesijsko obdobje)

(1) Koncesija se podeli za 40 let.

(2) Rok iz prejšnjega odstavka začne teči z dnem izdaje dovoljenja za obratovanje žičniške naprave.

(3) Koncesija se lahko podaljša v skladu z zakonom.

1. člen

(stroški podelitve koncesije)

Koncesionar krije vse stroške v zvezi s koncesijo, ki se podeljuje s to uredbo.

1. člen

(koncesijska pogodba)

(1) Medsebojna razmerja med koncedentom in koncesionarjem se podrobneje uredijo s koncesijsko pogodbo.

(2) Koncesijsko pogodbo sklene v imenu koncedenta minister, pristojen za žičniške naprave (v nadaljnjem besedilu: minister).

1. člen

(prenos koncesije)

Koncesijo lahko koncesionar prenese na drugo osebo samo s soglasjem ministra.

1. člen

(prenehanje koncesijskega razmerja)

Koncesijsko razmerje preneha s:

* prenehanjem koncesijske pogodbe,
* odvzemom koncesije ali
* stečajem koncesionarja.

1. člen

(prenehanje koncesijske pogodbe)

Koncesijska pogodba preneha:

* s potekom časa, za katerega je bila sklenjena,
* z njenim razdrtjem,
* zaradi popolne in trajne ustavitve obratovanja žičniške naprave.

1. člen

(razdrtje koncesijske pogodbe)

Koncesijska pogodba se razdre, če koncesionar kljub izdani odločbi inšpektorja za žičniške naprave ne odpravi pomanjkljivosti, ki ogrožajo varnost obratovanja. Pravice in obveznosti v primeru razdrtja pogodbe se določijo v koncesijski pogodbi.

1. člen

(vzpostavitev prvotnega stanja)

Če koncesijsko razmerje preneha in žičniška naprava preneha trajno obratovati, mora koncesionar žičniško napravo razgraditi in na zemljišču vzpostaviti prvotno stanje. Oblika in pogoji razgraditve žičniške naprave se določijo v koncesijski pogodbi.

1. člen

(nadzor)

Nadzor nad izvajanjem te uredbe opravlja ministrstvo, pristojno za žičniške naprave.

PREHODNA IN KONČNA DOLOČBA

1. člen

(rok za vložitev vloge)

Koncesionar mora vložiti vlogo za pridobitev koncesije iz 2. člena te uredbe v 90 dneh od uveljavitve te uredbe.

1. člen

(začetek veljavnosti)

Ta uredba začne veljati naslednji dan po objavi v Uradnem listu Republike Slovenije.

Št. 007-19/2022/13

Ljubljana,

EVA 2022-2430-0007

Vlada Republike Slovenije

Janez Janša

predsednik

**OBRAZLOŽITEV**

**I. UVOD**

1. Pravna podlaga (besedilo, vsebina zakonske določbe, ki so podlaga za izdajo uredbe)

Zakon o žičniških napravah za prevoz oseb (Uradni list RS, št. 126/03, 56/13, 33/14 in 200/20; v nadaljevanju: ZŽNPO) v drugem odstavku 26. člena določa:

»Kadar podeli koncesijo država, je koncesijski akt predpis Vlade Republike Slovenije.«

1. Rok za izdajo uredbe, določen z zakonom: ni predpisan.
2. Splošna obrazložitev predloga uredbe, če je potrebna:

Osnutek uredbe je koncesijski akt, namenjen podelitvi koncesije za graditev žičniške naprave – nove krožno kabinske žičnice Zadnji Vogel na smučišču Vogel, ki se nahaja v Triglavskem narodnem parku nad Bohinjskim jezerom na sedanji trasi istoimenske sedežnice Zadnji Vogel.

Podeljena koncesija je na podlagi 33. člena ZŽNPO eden izmed pogojev za pridobitev gradbenega dovoljenja.

1. Predstavitev presoje posledic za posamezna področja, če te niso mogle biti celovito predstavljene v predlogu zakona: /

**II. VSEBINSKA OBRAZLOŽITEV PREDLAGANIH REŠITEV**

Na podlagi 20. člena Zakona o žičniških napravah za prevoz oseb (Uradni list RS, št. 126/03, 56/13,33/14 in 200/20; v nadaljnjem besedilu: ZŽNPO) mora investitor za graditev žičniške naprave pridobiti koncesijo za graditev, s katero pridobi pravico zgraditi in obratovati z žičniško napravo skladno s koncesijskim aktom in koncesijsko pogodbo. Na podlagi 33. člena ZŽNPO gradbeno dovoljenje lahko dobi le imetnik koncesije te žičniške naprave.

Podjetje Žičnice Vogel Bohinj, d. o. o. je na Ministrstvo za infrastrukturo, na podlagi 23. člena ZŽNPO, podalo vlogo o zainteresiranosti za graditev nove krožno kabinske žičniške naprave na že obstoječi trasi sedežnice Zadnji Vogel, ki bi jo odstranili in na isti trasi postavili novo. Vlogi je podjetje priložilo Dovoljenje za obratovanje smučišča, Koncesijsko pogodbo št. 2411-07-800017, Mnenje o zagotavljanju pred snežnimi plazovi, izris iz zemljiškega katastra in Potrdilo o namenski rabi zemljišč.

Iz potrdil o namenski rabi prostora izhaja, da se zemljišča na katerih bo zgrajena žičniška naprava nahajajo na območju rekreacije v naravnem okolju. Pri zemljiških parcelah, ki so predmet koncesije gre za nadomestno gradnjo in je v skladu s Potrdilom o namenski rabi dovoljeno gradnjo žičniških naprav.

Namen postavitve nove naprave, na lokaciji obstoječe naprave je izboljšanje ponudbe smučanja, in možnost popestritve ponudbe v letni in zimski sezoni. Z novo napravo se zaradi povečanja zmogljivosti razbremeni ostale naprave, zmanjšajo se vplivi na okolje, izvedba naprave je prijazna potnikom. Vstop in izstop je lažji in bolj udoben.

Na podlagi 28. člena ZŽNPO se brez objave javnega razpisa podeli koncesija za gradnjo nove žičniške naprave, tj krožno kabinske žičnice Zadnji Vogel. Brez objave javnega razpisa se podeli koncesija za graditev žičniške naprave, ki je prometno povezana z že obstoječo žičniško napravo ali napravami, ali pa v primeru, da bodo uporabniki te žičniške naprave uporabljali smučišče oziroma druge rekreacijske površine oziroma objekte, ki jih je uredil koncesionar že obstoječih žičniških naprav. Koncesija se podeli koncesionarju že obstoječih žičniških naprav na podlagi njegove vloge za pridobitev koncesije. Obstoječa dvosedežnica Zadnji Vogel bo odstranjena in na njenem mestu zgrajena nova krožno kabinska žičnica, pri čemer bo zaradi večjih vstopnih in izstopnih postaj žičniška naprava segala izven obstoječih parcelnih mej. ZŽNPO upošteva povezanost žičniških naprav s smučišči in drugimi rekreacijskimi površinami, zato je v 27. členu koncedentu naložena obveznost, da v koncesijskem aktu zaveže koncesionarja k ureditvi ustreznih smučarskih ali drugih rekreacijskih ali turističnih površin ali objektov.Štirisedežnico Zadnji Vogel bo zamenjala nova krožno-kabinska žičnica, v načrtu pa imajo tudi nadomestno gradnjo vlečnice Kratki plaz in zamenjavo najstarejše enosedežnice Šija. Podjetje Žičnice Vogel bo svojo ponudbo tako v zimski kot tudi poletni sezoni obogatilo z novo najsodobnejšo krožno-kabinsko žičnico, ki bo nadomestila skoraj štiri desetletja staro dvosedežnico Zadnji Vogel.

. ZŽNPO določa, da je za žičniško napravo potrebno pridobiti koncesijo, pred tem pa je potrebno, da Vlada Republike Slovenije na podlagi 26. člena ZŽNPO sprejme koncesijski akt, tj. uredbo.

Glede posebnosti koncesijskega razmerja ZŽNPO določa obveznost koncesionarja, da po prenehanju koncesijskega razmerja odstrani žičniško napravo in vse objekte, ki jo sestavljajo, razen če ni v koncesijskem aktu ali koncesijski pogodbi določeno drugače.

Uredba začne veljati naslednji dan po objavi, ker je potrebno postopke za izdajo koncesije skupaj z odločbo in pogodbo sprejeti v najkrajšem možem času. Ministrstvo za gospodarski razvoj in tehnologijo je objavilo javni razpis za vlaganja v kakovostno in trajnostno preoblikovanje slovenskega turizma za krepitev njegove odpornosti, kjer je okvirna skupna višina sredstev, ki so na razpolago, 48.823.529,41 EUR. Rok za oddajo vlog je 10. 2. 2022. Ker so ta sredstva namenjena predvsem za nadgradnjo in prestrukturiranje gorskih centrov in s tem povezanih žičniških naprav, je potrebno v tem roku izdati koncesijske akte in odločbe ter s koncesionarji skleniti pogodbe. V predmetnem primeru gre za nadomestne gradnje, ker stare žičniške naprave upravljavec nadomešča z novimi, bolj varnimi napravami in želi pridobiti sredstva na javnem razpisu, zato se predlaga, da začne uredba veljati že naslednji dan po objavi.